Í dag hava Bústaðir undirskrivað sáttmála við Sp/f Sørvágs Snikkaravirki um høvuðsarbeiðstøku fyri bygging av fimm íbúðum í Sørvági. Íbúðirnar verða bygdar mitt í býgdini, á Billubønum, við góðum útsýni yvir bygdina og sandin. Tær verða orkuvinaligar, og uppfylla øll krøvini í BR 10 byggiásetingini. Íbúðirnar verða 85 m², og hava harumframt ein lítlan hjall/úthús. Allar eru egnaðar til fólk í koyristóli, og tær verða innrættaðar soleiðis: køkur og stova, hjúnarkamar, sovikamar, gangur og baðirúm. Arbeiðið fer í gongd beinanvegin og eftir ætlan standa íbúðirnar liðnar seinast í mars 2014.